“Alibaba” เปิดตัว “Luxury Soho” เพื่ออะไร
วิกฤตนี้แบรนด์ต้องรอด! "Alibaba" ตัดสินใจเปิด "Luxury Soho" เอาท์เล็ทสินค้าหรูขายออนไลน์

​

  แน่นอนว่าหลายประเทศเริ่มคลายล็อกดาวน์ ทยอยเปิดและให้บริการธุรกิจต่าง ๆ เหมือนเดิมแล้ว ในขณะที่อีกหลาย ๆ ประเทศ ยังคงใช้มาตรการดังกล่าวอยู่ และในช่วงที่สถานการณ์ COVID-19 ปั้นนักชอปออนไลน์ให้มีจำนวนเพิ่มขึ้น นั่นก็หมายถึงเม็ดเงินมหาศาล ที่ผู้คน “พร้อมจ่าย” ให้สารพัดสินค้าตามที่ตนเองต้องการ เรื่องนี้ทำให้ “Alibaba” ตัดสินใจเปิดตัว “Luxury Soho” เพื่อเป็นชุมชนแฟชั่นอันหรูหราบนโลกออนไลน์ แน่นอนว่ากลุ่มเป้าหมายที่แบรนด์คาดหวัง คือ นักชอปออนไลน์ชื่นชอบแฟชั่นไฮเอนด์ นอกจากเป็นช่องทางให้ผู้มีเงินได้ชอปปิ้งคลายเครียดแล้ว ก็ยังเป็นโอกาสอันดีที่จะช่วยให้แบรนด์หรูได้เข้าถึงกลุ่มลูกค้าใหม่ ๆ อายุน้อยที่เป็นนักชอปออนไลน์ตัวยง ทั้ยังช่วยลดวิกฤตจากการที่มีสินค้าลักชัวรี่ค้างในสต็อกของแบรนด์เหล่านั้นเป็นจำนวนมาก เนื่องจากนักท่องเที่ยวยังไม่สามารถเดินทางท่องเที่ยวและจับจ่ายสินค้าได้ อย่างไรก็ตาม แม้ว่าออนไลน์จะเป็นแพลตฟอร์มที่ธุรกิจยุคนี้ต้องมุ่งไป แต่วิกฤตที่ทั่วโลกเผชิญอยู่นี้ ก็ทำให้เราได้เห็นวิธีการเอาตัวรอดทางธุรกิจในรูปแบบที่ไม่เคยเกิดขึ้นมาก่อน ใครจะคิดว่าวันนี้เราจะซื้อทั้งอาหาร เสื้อผ้า เครื่องใช้ หรือแม้แต่ข้าวของราคาแพง สินค้าแบรนด์เนม จากออนไลน์กันได้ทั้งหมด แถมยังทลายกำแพงการซื้อขายให้ทุกคนสามารถเข้าถึงสินค้าประเภทเดียวกันได้อย่างไร้ข้อจำกัดอีกด้วย
“Alibaba” เปิดตัว “Luxury Soho” เพื่อเป็นชุมชนแฟชั่นอันหรูหราบนโลกออนไลน์ กลุ่มเป้าหมายที่แบรนด์คาดหวัง คือ นักชอปออนไลน์ชื่นชอบแฟชั่นไฮเอนด์ นอกจากเป็นช่องทางให้ผู้มีเงินได้ชอปปิ้งคลายเครียดแล้ว เป็นโอกาสอันดีที่จะช่วยให้แบรนด์หรูได้เข้าถึงกลุ่มลูกค้าใหม่ ๆ อายุน้อยที่เป็นนักชอปออนไลน์ตัวยง ทั้งยังช่วยลดวิกฤตจากการที่มีสินค้าลักชัวรี่ค้างในสต็อกของแบรนด์เหล่านั้นเป็นจำนวนมาก เนื่องจากนักท่องเที่ยวยังไม่สามารถเดินทางท่องเที่ยวและจับจ่ายสินค้าได้